เมื่อวันที่21กันยามีเพศสัมพันกับแฟนแล้วหลั่งใน วันที่22เลยกินยาคุมฉุกเฉินแต่ประจำเดือนไม่มาค่ะ แล้ววันที่4ตุลาคมมีเพศสัมพันกับแฟนไม่ได้ป้องกันกินยาคุมฉุกเฉินอีกจะเป็นอะไรไหมคะ
สวัสดีค่ะ การมีเพศสัมพันธ์ในวันที่ 21 ก.ย. หากได้ทานยาคุมฉุกเฉินไปในวันที่ 22 ก.ย. ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะสำหรับประจำเดือน อาจมาช้ากว่าปกติได้ จากผลของยาคุมฉุกเฉินค่ะ อย่างไรก็ตาม หากผ่านมา 13 วัน นับตั้งแต่ที่ได้มีเพศสัมพันธ์ไปแล้ว แนะนำควรตรวจหาการตั้งครรภ์ดูให้แน่ใจด้วยค่ะส่วนการมีเพศสัมพันธ์ในวันนี้ หากไม่ได้ใส่ถุงยางอนามัยป้องกัน ก็ย่อมมีโอกาสตั้งครรภ์ได้ค่ะ ดังนั้น หากตรวจไม่พบการตั้งครรภ์ ก็ควรทานยาคุมฉุกเฉินไปอีกครั้ง และรอไปอีก 14 วัน แล้วตรวจหาการตั้งครรภืซ้ำดูด้วยค่ะหลังจากนั้น หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ